ફૂટબોલની રમત જેટલી રોમાંચક છે તેટલી જ ઝનૂની પણ છે. ફૂટબોલની મેચમાં ઘણી વખત ચાલુ મેચ કે મેચ પૂરી થયા બાદ બે ટીમના સમર્થકો વચ્ચે તોફાનો થવાની ઘટનાઓ સામાન્ય છે. પરંતુ મેદાનમાં ખેલાડીઓ પણ ક્યારેક પોતાની મર્યાદા ઓળંગી જતા હોય છે. આવા સમયે રેફરી ખેલાડીને તેની ભૂલ બદલ યલો કાર્ડ કે રેડ કાર્ડ આપતા હોય છે. જોકે, રેડ અને યલો કાર્ડ 1970ના વર્લ્ડ કપથી ઉપયોગમાં લેવામાં આવતા હતા પરંતુ તે પહેલા ખેલાડીઓને મૌખિક રીતે મેદાનની બહાર કરી દેવામાં આવતા હતા કે પછી ચેતવણી આપવામાં આવતી હતી.